เป็นอีกหนึ่งร้านก๋วยเตี๋ยวเป็ดในตำนานที่คนรุ่นพ่อแม่ รุ่นป้าน้าอา ที่อยู่แถบเสือป่าต้องรู้จักค่ะ  กับก๋วยเตี๋ยวเป็ดลิ้มฮะเฮงร้านนี้  ที่เปิดบริการมากว่า 60 ปี  ปัจจุบันร้านได้ย้ายที่ตั้งมาอยู่บนถนนกาญจนาภิเษกช่วงใกล้บางแค  ซึ่งค่อนข้างไกลจากทำเลที่เก่ามากโข  แต่ก็แขกลูกค้าขาประจำตามมาชิมอยู่  โดยป๊าม๊าแอมก็เป็นหนึ่งในกลุ่มลูกค้าเก่าที่ทานตั้งแต่ที่เสือป่าค่ะ  วันที่ป๊าพาแอมไปลองทาน  คือจะพาไปรำลึกความหลังครั้งป๊าม๊าจีบกันใหม่ๆ  สมัยกระโปรงบานขาสั้น  5555

=-= สถานที่ตั้งและการเดินทาง =-=

ร้านย้ายมาตั้งอยู่ริมถนนกาญจนาภิเษก  ถ้าขับมาจากฝั่งบางบัวทอง  ร้านจะอยู่ซ้ายมือเลยเนติบัณฑิตยสภามานิดนึง  ก่อนถึงแยกเดอะมอลล์บางแคค่ะ  การเดินทางมาชิม  แนะนำว่าขับรถมาจะสะดวกค่ะ  แถวนั้นไม่ค่อยมีรถสาธารณะผ่าน  ด้านหน้าร้านมีที่จอดรถอยู่เยอะพอควรค่ะ

=-= บรรยกาศ =-=

เป็นอาคารพาณิชย์แบบห้องแฝด  มีซุ้มทำก๋วยเตี๋ยวโชว์เป็ดอยู่ด้านหน้า  ด้านในจะเป็นห้องพัดลม  มีเก้าอี้ไม้ขนาดใหญ่วางเป็นชุดๆ  โต๊ะค่อนข้างเยอะพอสมควรรองรับลูกค้า 50 คนสบายๆค่ะ  ลูกค้าส่วนใหญ่มีอายุนิดนึง

=-= เมนูที่ทาน =-=

- ก๋วยเตี๋ยวเป็ด (40B) ☆☆☆☆ ปกติแอมไม่ค่อยปลื้มก๋วยเตี๋ยวเป็ดเท่าไร  เพราะชอบเจอร้านที่ทำเนื้อเป็ดกระด้างๆ ฝืดคอ  แต่ที่นี่เนื้อเป็ดจะออกแนวนุ่มๆ  หนังหนาแต่ไม่เหนียว  เคี้ยวนุ่มอร่อยไปหมด  ให้เป็ดเยอะด้วย  คุ้มค่าราคา 40 บาท  ซุปรสชาติไม่เค็มจัด  สามารถทานได้แบบไม่ต้องปรุงอะไรเพิ่มเลย  สูตรเด็ดของร้านนี้คือตัวโถเครื่องปรุงแนวพริกน้ำส้ม  ที่นี่จะมีน้ำส้มสองแบบคือ  แบบพริกน้ำส้มสีแดงๆธรรมดาที่เราเห็นทั่วไป  กับน้ำส้มดองกระเทียม  ตัวนี้จะออกแนวขาวขุ่นๆ  ตัวนี้คือเด็ด  กระเทียมดองพริกรสชาติกลมกล่อม  มีรสเผ็ดซ่าน้อยๆ จิ้มทานกับเป็ดแล้วอร่อยมาก  ตัวนี้เป็นน้ำส้มที่ไม่ค่อยเห็นตามร้านทั่วไปค่ะ

โดยรวมเป็นร้านก๋วยเตี๋ยวเป็ดที่อร่อยจริง  เป็ดนุ่มมมม คุ้มค่าการถ่อมาทานจากเสือป่าแน่นอน  น้ำส้มดองกระเทียมเป็นน้ำจิ้มเป็ดที่รสเปรี้ยวซ่ากลมกล่อมมาก หอมกระเทียมน้อยๆ  ทานกะเป็ดแล้วฟินนน  ใครผ่านมาแถวนี้  ชอบทานเป็ดเป็นชีวิตจิตใจ  ห้ามพลาดเลย!!